
	     Proiect de Hotărâre

     Nr. 402/20.11.2020




HOTĂRÂREA NR.        / 2020
privind aprobarea contribuţiei lunare de întreţinere datorată de beneficiarii, aparţinătorii, susţinătorii şi/sau de reprezentanţii legali ai acestora, pentru serviciile  furnizate de Unitatea de Asistenţă Medico - Socială „Părintele Arsenie Boca” Hunedoara
      Analizând  Referatul de aprobare nr.2507/73308/20.11.2020 al Primarului municipiului Hunedoara prin care se propune aprobarea contribuției lunare de întreținere datorată de beneficiarii, aparţinătorii, susţinătorii şi/sau de reprezentanţii legali ai acestora pentru serviciile  furnizate de Unitatea de Asistenţă Medico – Socială „Părintele  Arsenie Boca” Hunedoara;
 În baza prevederilor art. 5 alin.(2), alin.(3), lit.b), lit.c) din Ordonanţa Guvernului nr. 70/2002 privind administrarea unităţilor sanitare publice de interes judeţean şi local, cu modificările şi completările ulterioare, ale art. 8 lit.b) din Normele privind organizarea, funcţionarea şi finanţarea unităţilor de asistenţă medico-sociale, aprobate prin Hotărârea Guvernului României nr. 412/2003, ale Hotărârii Guvernului nr.  903/2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private pentru asistență socială destinate persoanelor adulte, persoanelor adulte cu dizabilități și persoanelor vârstnice, ale Hotărârii Guvernului nr. 459/2010 pentru aprobarea standardului de cost/an pentru servicii acordate în unităţile de asistenţă medico-sociale şi a unor normative privind personalul din unităţile de asistenţă medico-socială şi personalul care desfăşoară activităţi de asistenţă medicală comunitară, cu modificările si completările ulterioare, ale Legii 17/2000 privind asistența socială a persoanelor vârstnice, republicată, cu modificările și completările ulterioare, precum şi ale art. 4 lit. b) și art. 7 din Legea nr. 52/2003 privind transparența decizională în administrația publică, republicată.
               În temeiul prevederilor art. 129, alin. (2) lit. d), alin. (7) lit. b) și lit. c), alin. (14), precum și ale art.139 coroborat cu art. 196 alin (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
H O T Ă R Ă Ş T E :
       Art.1. – Se aprobă contribuţia lunară de întreţinere în cuantum de 1.467 lei,  datorată de beneficiarii, aparţinătorii, susţinătorii şi/sau de reprezentanţii legali ai acestora, pentru serviciile furnizate de Unitatea de Asistenţă Medico – Socială „Părintele  Arsenie Boca” Hunedoara, începând cu data de 01.01.2021.
       Art.2. –  Cu data intrării în vigoare a prezentei hotărâri se abrogă Hotărârea Consiliului Local al Municipiului Hunedoara nr.399/2019.
     Art.3. – Prezenta hotărâre se poate contesta de cei interesați la instanța competentă în termenul prevăzut de lege.
     Art.4. - Hotărârea se comunică Prefectului judeţului Hunedoara, Primarului, Secretarului General, Administratorului public, Direcţiei Economice, Serviciului Administrație publică locală și Autoritate tutelară, Compartimentului Audit Intern, Biroului Comunicare, Promovare Imagine, Biroului Informatică și Tehnică de Calcul, Serviciul Informaţii pentru cetăţeni şi Relaţii publice, Monitorul Oficial Local, Unităţii de Asistenţă Medico-Socială „Părintele  Arsenie Boca” Hunedoara.

                                                                    INIȚIATOR

PRIMAR,

Dan Bobouțanu




                                                          AVIZAT SECRETAR GENERAL, 






                                               Militon Dănuț Laslău

Nr. 2.508 / 20.11.2020
	Unitatea âââââ ” Hunedoara;



RAPORT DE SPECIALITATE
la proiectul de hotărâre privind aprobarea contribuţiei lunare de întreţinere datorată de beneficiarii, aparţinătorii, susţinătorii şi/sau de reprezentanţii legali ai acestora, pentru serviciile  furnizate de Unitatea de Asistenţă Medico – Socială

 ”Părintele  Arsenie Boca” Hunedoara


În temeiul art. 5, alin.(2) şi (3) ale Ordonanţei Guvernului nr. 70/2002, ale art. 8, lit. b. a Hotărârii Guvernului nr. 412/2003 pentru aprobarea Normelor privind organizarea, funcționarea și finanțarea unităților de asistență medico-sociale,  “ Unităţile de asistenţă medico – sociale, organizate ca instituţii publice cu personalitate juridică sunt finanţate din venituri proprii şi din subvenţii acordate de la bugetele locale în funcţie de subordonare ”.

Întrucât veniturile proprii ale unităţilor de asistenţă medico – sociala se constituie şi din contribuţiile personale ale beneficiarilor serviciilor prestate şi/sau ale aparţinătorilor, susţinătorilor şi/sau ale reprezentanţilor legali ai acestora, aprobate în condiţiile legii, prin hotărârea Consiliului Local, este necesară aprobarea contribuţiei lunare de întreţinere datorată de beneficiarii, aparţinătorii, susţinătorii şi/sau de reprezentanţii legali ai acestora pe anul 2021, iar elementele de fundamentare a acesteia sunt întocmite cu respectarea prevederilor legale ale  Hotărârii de Guvern nr. 459/2010 pentru aprobarea standardului de cost/an pentru serviciile acordate în unităţile medico – sociale, cu modificările și completările ulterioare, ale Hotărârii de Guvern nr. 903/2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private pentru asistență socială destinate persoanelor adulte, persoanelor adulte cu dizabilități și persoanelor vârstnice.


La stabilirea contribuției lunare de întreținere s-au avut în vedere următoarele cheltuieli, pentru perioada 01.01.2020 – 31.10.2020, perioadă în care numărul mediu de beneficiari a fost de 60; 

1. - cheltuielile cu hrana: 

16,60 lei/zi/beneficiar x 365 zile: 12 luni = 504,92 lei / lună / beneficiar
504,92 lei / lună / beneficiar x 60 beneficiari = 30.295,20 lei / lună

30.295,20 lei / lună x 10 luni = 302.952 lei 

2. - cheltuieli de întreținere, gospodărire și alte cheltuieli de funcționare:
- cheltuieli materiale de curățenie = 16.148,83 lei

         - cheltuieli materiale consumabile =   4.011,03lei

         - cheltuieli furnituri de birou         =   4.058,84lei

         - cheltuieli materiale sanitare       =  96.801,00lei

         - cheltuieli dezinfectanți                 =  18.872,07lei

         - cheltuieli medicamente                 =  55.132,24lei

         - cheltuieli cu energia și apa           = 135.011,78lei

         - cheltuieli poștale                           =     1.123,11lei
- cheltuieli cu servicii la terți          = 246.000,00lei
          TOTAL         =  577.158,90 lei

  577.158,90 lei : 60 beneficiari : 10 luni = 961,93 lei / lună / beneficiar

Media aritmedică dintre cheltuiala / lună / beneficiar 1 + 2

505 + 962 = 1.467 lei 


Având în vedere cele de menționate mai sus, propunem ca, contribuția lunară de întreținere datorată de beneficiarii / aparținătorii / susținătorii legali pentru anul 2021 să fie în sumă de 1.467 lei.

Temeiul legal îl constituie prevederile Ordonanţei Guvernului nr. 70/2002 privind administrarea unităţilor sanitare publice de interes judeţean şi locale cu modificările şi completările ulterioare, a Hotărârii Guvernului României nr. 412/2003 pentru aprobarea Normelor privind organizarea, funcţionarea şi finanţarea unităţilor de asistenţă medico-sociale, ale Hotărârii Guvernului nr.  903/2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private pentru asistență socială destinate persoanelor adulte, persoanelor adulte cu dizabilități și persoanelor vârstnice. La acestea se adaugă prevederile Hotărârii de Guvern nr. 459/2010 pentru aprobarea standardului de cost/an pentru serviciile acordate în unităţile medico-sociale şi a unor normative privind personalul din unităţile de asistentă medico-socială, cu modificările și completările ulterioare, a Legii 52/ 2003 privind transparența decizională în administrația publică, ale art. 129 din Ordonanța de Urgență privind Codul Administrativ.

Director,                                        Contabil,                             Consilier juridic,

Iuliana – Senica MANASIEA         Camelia GROZAV                   RAȚĂ – BUGNARIU

Călin  - Gheorghe

REFERAT DE APROBARE
la proiectul de hotărâre privind aprobarea contribuţiei lunare de întreţinere datorată de beneficiarii, aparţinătorii, susţinătorii şi/sau de reprezentanţii legali ai acestora, pentru serviciile  furnizate de Unitatea de Asistenţă Medico – Socială

 „Părintele  Arsenie Boca ” Hunedoara

      Temeiul legal al proiectului de hotărâre îl constituie prevederile art. 5 alin.(2), alin.(3), lit.b), lit.c) din Ordonanţa Guvernului nr. 70/2002 privind administrarea unităţilor sanitare publice de interes judeţean şi local, cu modificările şi completările ulterioare, ale art. 8, lit.b) din Normele privind organizarea, funcţionarea şi finanţarea unităţilor de asistenţă medico-sociale, aprobate prin Hotărârea Guvernului României nr. 412/2003, ale Hotărârii Guvernului nr.  903/2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private pentru asistență socială destinate persoanelor adulte, persoanelor adulte cu dizabilități și persoanelor vârstnice, ale Hotărârii Guvernului nr. 459/2010 pentru aprobarea standardului de cost/an pentru servicii acordate în unităţile de asistenţă medico-sociale şi a unor normative privind personalul din unităţile de asistenţă medico-socială şi personalul care desfăşoară activităţi de asistenţă medicală comunitară, cu modificările si completările ulterioare, ale Legii 17/2000 privind asistența socială a persoanelor vârstnice, republicată, cu modificările și completările ulterioare, precum şi ale art. 4 lit. b) și art. 7 din Legea nr. 52/2003 privind transparența decizională în administrația publică, republicată.
        Prin Hotărârea nr. 228/2006, Consiliul Local a Municipiului Hunedoara a aprobat  propunerea de înfiinţare a unei unităţi  medico-sociale de interes local, în fostul bloc Cronici, imobil care aparţinea domeniului public a Municipiului Hunedoara, prin reorganizarea unor secţii din cadrul Spitalului Municipal “Dr. Alexandru Simionescu” Hunedoara iar prin Hotărârea Consiliului Local nr. 247/2006 a fost aprobată înfiinţarea unităţii de asistenţă medico-socială în municipiul Hunedoara şi Regulamentul de Organizare şi Funcţionare al acesteia.

      Potrivit dispoziţiilor art.5, alin.(2), alin.(3), lit.b) şi lit.c) din Ordonanţa Guvernului nr.70/2002 privind administrarea unităţilor sanitare publice de interes judeţean şi locale cu modificările şi completările ulterioare, precum şi ale art.8, lit.b) din Normele privind organizarea, funcţionarea şi finanţarea unităţilor de asistenţă medico-sociale, aprobate prin Hotărârea Guvernului României nr. 412/2003, „Unităţile de asistenţă medico-socială se organizează ca instituţii publice cu personalitate juridică finanţate din venituri proprii şi subvenţii acordate de la bugetele locale, în funcţie de subordonare. Veniturile proprii ale unităţilor de asistenţă medico-socială se constituie din contribuţii personale ale beneficiarilor serviciilor prestate sau ale susţinătorilor legali ai acestora, aprobate în condiţiile legii prin hotărâre a consiliilor locale, consiliilor judeţene sau a Consiliului General al Municipiului Bucureşti, după caz; donaţii,sponsorizări şi alte  venituri...”
     Acoperirea valorii integrale a contribuţiei lunare se stabileşte astfel:

· obligaţia de plată a contribuţiei lunare de întreţinere revine beneficiarilor;

· beneficiarii care au venituri şi sunt îngrijiţi în unitate datorează contribuţia lunară de întreţinere în cuantum de 1.467 lei /lună;

· în cazul în care venitul lunar al beneficiarului este mai mic decât contribuţia lunară datorată, diferenţa până la concurenţa valorii integrale a contribuţiei lunare de întreţinere se va plăti de către susţinătorii legali ai acestora în baza unui angajament de plată care constituie titlu executoriu;

· beneficiarii care nu au venituri şi nici susţinători legali nu datorează contribuţie lunară de întreţinere, aceasta fiind suportată de bugetul local;

· în cazul în care atât beneficiarii de servicii cât şi susţinătorii legali nu au venituri, contribuţia lunară de întreţinere va fi suportată de la bugetul local. 
  Având în vedere cele prezentate mai sus, prin proiectul de hotărâre se propune aprobarea contribuţiei lunare de întreţinere în cuantum de 1.467 lei, datorată de beneficiarii, aparţinătorii, susţinătorii şi/sau de reprezentanţii legali ai acestora, pentru serviciile furnizate de Unitatea de Asistenţă Medico – Socială „Părintele Arsenie Boca” Hunedoara, începând cu data de 01.01.2021.

  Competenţa dezbaterii și adoptării proiectului de hotărâre revine Consiliului local al municipiului Hunedoara în baza dispozițiilor art. 129 alin. (2) lit. d), alin. (7) lit. b) și lit. c), alin. (14) precum și ale art.139 coroborat cu art. 196 alin (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare.
Hunedoara, la 20.11.2020

PRIMAR,

DAN BOBOUȚANU

